Ирен һәм баласын коткара алган, әмма үзе һәлак булган

	Түбән Новгород өлкәсендә яшәүче ханым ике яшьлек улын һәм ирен үлемнән коткарган. Барысы да 22 гыйнвар иртәсендә Зур Козихино бистәсендә булган. Иртән гаилә юл читеннән балалар бакчасы урнашкан Дубравный бистәсенә таба китеп барган. Бу вакытта юлдан килгән чит ил машинасы алдагысын узарга чыга, әмма җәяүлеләрне күрергә өлгерми.	 Өсләренә автомобиль килүен күреп, 27 яшьлек Анастасия мизгел эчендә ирен һәм улын юл читенә этеп җибәрә, ә үзе машина көпчәкләре астына эләгә. Алынган җәрәхәтләрдән хатын медиклар килгәнче үлгән. 
	---	
Матбугат.ру

	№ --- | 25.01.2021	


